**ПОЛИТИКА ЗА ЗАПАЗВАНЕ НА ЗАЕТОСТТА НА ХОРАТА С УВРЕЖДАНИЯ И РАЗКРИВАНЕ НА НОВИ РАБОТНИ МЕСТА**

**ПРОГРАМИ, ПРЕФЕРЕНЦИИ И ДАНЪЧНИ ОБЛЕКЧЕНИЯ**

**ЗА РАБОТОДАТЕЛИТЕ НА ХОРА С УВРЕЖДАНИЯ**

1. **Програми и проекти за осигуряване на заетост на хора с**

**увреждания.**

* **Програма по чл. 28 от Закона за интеграция на хората с увреждания за интегриране на хора с трайни увреждания в специализирана работна среда:**

Специализираните предприятия и кооперации на хора с увреждания могат да бъдат финансирани от Агенцията за хората с увреждания по целеви проекти и програми.

Проектите се изготвят по Методика, съгласно чл.28, ал.2 от Закона за интеграция на хората с увреждания и чл. 20 от Правилника за прилагане на ЗИХУ.

* По раздел IІ от методиката по чл.28, ал.2 от ЗИХУ (проекти със социална насоченост) в пет компонента.

*Максимален размер на субсидията за проект:* **40 000 лв**.

**Дейностите по компонент 1** включват следните елементи:

1. създаване и инсталиране на подходящи приспособления за пригодяване, облекчаване, ускоряване и интензифициране на изпълняваните от лица с 50 и повече от 50% намалена работоспособност дейности;
2. създаване и поддържане в производствени, складови, административни и други работни помещения на здравословни и безопасни условия за труд, в съответствие с разпоредбите на Наредба № 7 от 23.09.1999 г. за минималните изисквания за здравословни и безопасни условия на труд на работните места и при използване на работното оборудване, на други специализирани нормативниактове, както и в изпълнение на специфичните разпоредби и предписания на ГИТ и други специализирани институции и лицензирани организации;

**Дейностите по компонент 2** включват следните елементи:

1. осигуряване на достъп до работните места на лица със специфични увреждания – на опорно-двигателния апарат, сензорни увреждания и други подобни;
2. осигуряване на достъп до санитарни помещения и помещения за отдих за лица със специфични увреждания – на опорно-двигателния апарат, сензорни увреждания и други подобни;
3. осигуряване на достъп за лица със специфични увреждания до помещението (стола,) на територията на специализираното предприятие, в което се извършва организирано хранене на персонала, както и до здравната служба на територията на специализираното предприятие.

**Дейностите по компонент 3** включват следните елементи:

1. извършване на ремонт на покриви, нарушени фасади, преходни помещения, коридори и стълбища;
2. създаване и поддържане на съвременна обща хигиенна среда в санитарните помещения и помещенията за отдих на персонала;
3. създаване и поддържане на подходяща среда и условия за хранене в стола на територията на специализираното предприятие.

**Дейностите по компонент 4** включват следните елементи:

1. провеждане на обучителни курсове за повишаване на професионалната квалификация и образователното равнище на наетите или наеманите лица с увреждания с 50 и повече от 50% намалена работоспособност във връзка с качественото изпълнение на определената им длъжност;
2. провеждане на семинари за осигуряване на подходяща работна среда и атмосфера на доброжелателство и сътрудничество между работещи здрави лица и лица с различна степен на намалена работоспособност в специализираното предприятие.

**Дейностите по компонент 5** включват следните елементи:

1. извършване на необходимите подготвителни операции за сертифициране на специализираното предприятие по ISO;
2. заплащане на не повече от половината от таксата, дължима на сертифициращата организация.

Когато се разкриват и оборудват нови работни места или се преоборудват действащи работни места, през слединвестиционната фаза кандидатът трябва да осигури заетост на тези работни места най-малкото за период от две години, а когато лицата са с 50 и повече от 50% намалена работоспособност – за една година. Изпълнението на това задължение се удостоверява чрез сключен трудов договор с приложена длъжностна характеристика на работното място, а когато се наемат лица с 50 и повече от 50% намалена работоспособност и решение на ТЕЛК.

* По раздел IІI от методиката по чл.28, ал.2 от ЗИХУ (проекти със стопанска насоченост).

*Обща цел:* Да се подобрят конкурентните възможности на кандидатстващите специализирани предприятия, да се стабилизират или завоюват от тях нови пазарни позиции, технологично да обновят и организационно да усъвършенстват своята дейност.

*Максимален размер на субсидията за проект*: **90 000 лв**.

**Допустимите дейности** са за:

1. разкриване и оборудване на нови работни места или преоборудване на действащи работни места, включващи и извършването на съпътстващите строително-ремонтни и строително-монтажни работи;
2. подобряване или създаване на нова производствена материално-техническа база, в т.ч. и чрез изграждане на нови производствени линии, с което да се осигури повишаване на производителността на труда, намаляване на себестойността и повишаване на качеството на произвежданата продукция и предлаганите услуги;
3. подобряване на производствената инфраструктура и вътрешнозаводския транспорт.

Както по програма на Агенцията за хората с увреждания, така и чрез Гаранционният фонд за микрокредитиране държавата насърчава започването и развитието на самостоятелна стопанска дейност на хора с увреждания.

* + - **Операция «ШАНС ЗА ВСИЧКИ» по ОП „Развитие на човешките ресурси” по приоритет 5 за специализираните предприятия и кооперации за хора с увреждания**

*Обща цел:* Oказване на подкрепа за социалното включване на хора с увреждания чрез подкрепа за специализирани предприятия и кооперации за хора с увреждания за предоставяне на обучения за придобиване или повишаване на професионална квалификация и осигуряване на заетост за хора с увреждания

*Целеви групи*

* Хора с увреждания
* Служители в специализирани предприятия и кооперации на хора с увреждания

*Максимален размер на БФП за един проект: 250 000 лева*

Компонент 1 – съгласно Регламент 800/2008 г. 10 000 000 лв.

Компонент 2 – съгласно Регламент 1998/2006 г. 10 000 000 лв.

*Допустими кандидати: с*пециализирани предприятия и кооперации на хора с увреждания съгласно чл. 28 от ЗИХУ.

*Допустими партньори*

* Специализирани предприятия и кооперации на хора с увреждания съгласно чл. 28 от ЗИХУ
* Образователни и обучителни организации
* Доставчици на социални услуги
* Общини
  + **Операция BG161PO003-2.1.10 "Подкрепа за предприятия и кооперации на хора с увреждания" по ОП „Развитие на конкурентоспособността на българската икономика”**

*Обща цел: Технологично обновяване на специализираните предприятия и кооперации.*

*Допустими кандидати: с*пециализирани предприятия и кооперации на хора с увреждания съгласно чл. 28 от ЗИХУ.

***Допустими дейности:*** Допустими по настоящата процедура са проектни предложения, които имат за свой основен предмет:

* Стартиране на нов бизнес, от съществуващо предприятие, в допустим сектор по настоящата процедура
* Разширение на дейността на съществуващо предприятие;
* Диверсификация на продукцията на съществуващо предприятие чрез добавяне на нови допълнителни продукти;
* Фундаментална промяна на цялостния производствен процес в съществуващо предприятие.

Допустимите дейности по проектите включват осъществяването на инвестиции (задължителен елемент) и получаването на услуги (незадължителен елемент).

* **Компонент 1 – Инвестиции**

**Допустимите инвестиции в рамките на проектите са:**

1. закупуване и въвеждане в експлоатация на оборудване, машини и съоръжения, представляващи дълготраен материален актив;
2. закупуване на дълготрайни нематериални активи.

Забележка: По процедурата не може да се финансира закупуване на специализирано оборудване за адаптиране на работните места за хората с увреждания.

* + **Компонент 2 – Услуги**

**Допустимите** **дейности за услуги са:**

1. Консултантски услуги, свързани с въвеждането на новите технологии, процеси, продукти/услуги в предприятието, в т.ч. разработване на бизнес и маркетингови стратегии, свързани с новите технологии, процеси, продукти/услуги, както и изготвяне на проектно предложение по настоящата процедура.
2. визуализация и одит на проекта

*Минимален и максимален размер на помощта:*

Минимален размер на безвъзмездната помощ – 50 000 лв.

Максимален размер на безвъзмездната помощ – 600 000 лв.

Забележка : Максималният размер на безвъзмездната помощ е левовата равностойност на 200 000 евро (391166 лева), когато кандидатите са избрали и по двата компонента на процедурата режим “de minimis”.

*Максимален интензитет на помощта:*

**За Компонент 1**

* В случаите, когато избраният режим на държавни помощи е „минимална помощ” - 95 % от общите допустими разходи по компонента
* В случаите, когато избраният режим на държавни помощи е „групово освобождаване”, както следва:

|  |  |
| --- | --- |
| Микро и малки предприятия | 70 % от общите допустими разходи по компонента |
| Средни предприятия | 60 % от общите допустими разходи по компонента |
| Големи предприятия | 50 % от общите допустими разходи по компонента |

**За Компонент 2 –** 95 % - от общите допустими разходи по компонента

* + **Операция „НОВИ ВЪЗМОЖНОСТИ” по ОП „Развитие на човешките ресурси” по приоритет 5 за създаване на социални предприятия**

*Обща цел:* Развитие на социалната икономика и създаване на социален капитал чрез подкрепа на общините за осигуряване на заетост и активност на лица от рискови групи.

*Целеви групи: Хора с трайни увреждания; Лица, изтърпели наказание лишаване от свобода; Самотни родители, Многодетни майки; Лица от малцинствени етнически групи; Лица, напускащи специализирани институции; Лица, страдащи от различни зависимости; Дълготрайно безработни лица, обект на социално подпомагане; Заети в социалните предприятия.*

*Допустими кандидати:* Общини и райони на общини.

*Допустими партньори:* Доставчици на социални услуги.

*Минимален размер на безвъзмездната финансова помощ за един проект:*

100 000 лева

*Максимален размер на безвъзмездната финансова помощ за един проект:* 300 000 лева

*Типове социални предприятия, които пилотно могат да бъдат създавани по горната схема:*

* Обществена пералня – за целите на общинските социални заведения – болници, специализирани институции, социални услуги в общността, детски ясли и градини и др.
* Социални предприятия за обществено хранене – обществени трапезарии, ведомствени столове, домашен социален патронаж.
* Социални предприятия за озеленяване и благоустройство – хигиенизиране подобряване на околната среда на територията на общините, извършване на ремонтни дейности в имоти общинска собственост, поддръжка на обществени паркове, улици, градини и др.
* Социални предприятия за извършване на технически дейности в подкрепа на общинската администрация – размножаване и попълване на документи, набор на текст, преводи и др.
  + **Национална програма “Кредит без лихва за хора с увреждания”.**

По програмата се възстановяват (в размер до 10%) лихвите по кредитите на хора с увреждания, които са получили кредити за собствен бизнес по проект “Гаранционен фонд за микрокредитиране”. През 2010 г. за реализацията на тази програма са предвидени средства в размер на 308 657 лв. за покриване на лихвите на 187 лица с увреждания, получили кредити по проект “Гаранционен фонд за микрокредитиране”. През първите десет месеца на 2010 г. на 159 лица с намалена работоспособност са възстановени лихвите по получения кредит по проект “Гаранционен фонд за микрокредитиране”. Изразходваните средства от държавния бюджет са в размер на 199 971 лв. През 2011 г. по програмата се предвижда да се обезпечи лихвата по кредитите за собствен бизнес на 300 лица.

От 2006 г. Агенцията за хора с увреждания започна да предоставя безвъзмездно финансиране на проекти за самостоятелна стопанска дейност на хора с увреждания - откриване на фирма или за подпомагане развитието на вече съществуващ бизнес на хора с над 50% намалена работоспособност.

* + **Програма по чл. 31 от Закона за интеграция на хората с увреждания:**

Физически лица с трайни увреждания или физически или юридически лица, регистрирани по Търговския закон като “ЕТ’ или “ЕООД”, чиито собственици са подобни лица, ежегодно могат да кандидатстват за стартиране или разширяване на собствен самостоятелен бизнес в Агенция за хората с увреждания за отпускане безвъзмездно на средства в размер до 15 000 лв.

* + **Националната програма за заетост и професионално обучение на хора с трайни увреждания:**

Приоритетно в Програмата се включват работодатели, сключили договор за финансиране по чл. 25 от ЗИХУ за осигуряване на достъп до работните места, както за приспособаване и/или оборудване на работни места за хора с увреждания на пълно или непълно работно време (най-малко за 4 часа).

***Основна цел на програмата*:** Повишаване на пригодността за заетост и осигуряване на заетост на безработни с трайни увреждания или безработни, преминали успешно курс на лечение за зависимост към наркотични вещества, за преодоляване на социалната им изолация и за пълноценното им интегриране в обществото.

***Целева група:***

* Безработни с трайни увреждания, регистрирани в ДБТ, като приоритетно се включват лица със и над 71% намалена работоспособност; военноинвалиди; хора със сензорни увреждания; хора с ментални увреждания;
* Безработни лица, преминали успешно курс на лечение за зависимост към наркотични вещества, регистрирани в дирекция “Бюро по труда”.

***Програмата предвижда осъществяване на следните дейности:***

* мотивационно обучение;
* обучение за придобиване и усъвършенстване на ключови компетентности;
* организиране на обучение за придобиване на професионална квалификация;
* осигуряване на трудова заетост.

***Работодатели по програмата са:***

* Областни и общински администрации, общински предприятия;
* Дирекции „Социално подпомагане”;
* Частни и/или държавни предприятия, други фирми и институции, юридически лица с нестопанска цел, включително организации за и на хората с увреждания;
* Специализирани предприятия и кооперации за хора с увреждания;
* Дирекции „Бюро по труда”.

***Финансиране по Програмата***

На работодатели, които разкриват работни места за срок не по-малък от 24 месеца, и наемат на тях по трудово правоотношение безработни лица, обект на програмата, се предоставят средства от държавния бюджет за трудово възнаграждение и всички социални и здравни осигуровки, но за не повече от 24 месеца. Средствата се изплащат ежемесечно, за всяко наето от Работодателя лице за действително отработеното време.

До 2010 г. субсидираността по програмата беше за 36 месеца, като за реализацията на програмата бяха предвидени средства в размер на 8 251 389 лв. за осигуряване заетостта на 2564 лица, наети по трудови договори. През десетте месеца на 2010 г. по условията на програмата средно месечно са работили 2362 лица, като са изразходвани средства в размер на 6 857 973 лв. През 2011 г. се предвижда по Национална програма за заетост и обучение на хора с трайни увреждания да се осигури заетостта на над 1600 лица, като от тях 520 лица ще бъдат включени в нова заетост.

1. **Данъчни облекчения и преференции за обичайни работодатели и**

**специализирани предприятия и кооперации.**

* **ЗАКОН ЗА КОРПОРАТИВНОТО ПОДОХОДНО ОБЛАГАНЕ: Общи изисквания за ползване на преференции**

Корпоративен данък се преотстъпва или намалява, чрез намаление на счетоводния финансов резултат при определяне на данъчния финансов резултат при условие, че към 31 декември на съответната година данъчно задълженото лице няма:

**а)** Подлежащи на принудително изпълнение публични задължения;

**б)** Задължения за санкции по влезли в сила наказателни постановления, свързани с нарушаване на нормативните актове относно публичните задължения;

**в)** Лихви, свързани с невнасянето в срок на задълженията по букви а ) и б);

Изпълнението на изискванията се удостоверява от данъчно задълженото лице с годишна данъчна декларация.

**ЗКПО: Преференции за предприятия на хора с  
увреждания** (чл.178 от ЗКПО)

**Преференция: Преотстъпване на корпоративния данък** **на юридическите лица** - специализирани предприятия или кооперации, които са **членове на национално представителните организации на и за хора с увреждания** и в които най-малко:

**а)** 20% от персонала са незрящи и слабо виждащи хора, или

**б)** 30% от персонала са хора с увреден слух, или

**в)** 30% от персонала са хора с други увреждания.

**Размер:** В зависимост от изпълнението на изискванията за делът на хората с увреждания от общия брой на заетите:

* при спазени изисквания - **100%** от дължимия корпоративен данък;
* при неспазени изискванията - **пропорционална част от дължимия корпоративен данък,** съответстваща на броя на хората с увреждания или трудоустроените лица към общия брой на персонала.

**Специфично изискване :** Преотстъпеният данък да се разходва изцяло за интеграция на хората с увреждания или за поддържане и разкриване на работни места за трудоустроени лица в следващите две години след годината на ползване.

* **ЗДДФЛ: Данъчно облекчение за дарение** (чл. 22 от ЗДДФЛ).

**Преференция:** Намаление на годишната данъчна основа при дарения в полза на определена група лица.

**Размер:** В зависимост от статута на надарените лица, намалението е както следва:

**а)** до 5% – при дарения в полза на здравни и лечебни заведения, специализирани институции за социални грижи и деца, детски ясли, градини и училища, академии, бюджетни предприятия, регистрирани в страната вероизповедания, специализирани предприятие или кооперации за хора с увреждания, БЧК, културни институти и читалища, юридически лица с нестопанска цел, фонд “Енергийна ефективност”, комуни за лечение на наркозависими; УНИЦЕФ;

**б)** до 15% - при дарения за културата;

**в)** до 50% - при дарения в полза на Център "Фонд за лечение на деца", Център "Фонд за асистирана репродукция" и/или Център "Фонд за трансплантация“.

**Специфично изискване:** Общият размер на облекчението не може да превишава 65% от сумата на годишните данъчни основи.

***Забележка:*** *същото облекчение имаме по чл. 31 от ЗКПО.*

* **ЗАКОН ЗА МЕСТНИТЕ ДАНЪЦИ И ТАКСИ: Данъчни облекчения при осъществяване на дейност, подлежаща на облагане с патентен данък**(чл. 61м ЗМДТ)

**1. Преференция: Намаление на патентния данък** при осъществяване на дейност от физически лица вкл. ЕТ с намалена работоспособност, определена с влязло в сила решение на компетентен орган.

**Размер:** 50% от дължимия патентен данък.

**Специфични изисквания:** Лицето извършва дейността лично и не наема работници за тази дейност.

**2. Преференция:** При осъществяване с личен труд на повече от една патентна дейност, по т.т. от 1 до 36 от Приложение № 4 към ЗМДТ).

**Размер:** 50% от дължимия патентен данък за съответната дейност.

* **ЗАКОН ЗА ИНТЕГРАЦИЯ НА ХОРАТА С УВРЕЖДАНИЯ: Общи изисквания за работодатели, кандидатстващи за ползване на средства**

Работодател, кандидатстващ по проект за финансиране и ползващ преференции за платени осигурителни вноски (чл. 17, ал. 3 от ППЗИХУ) трябва да:

**а)** е регистриран по действащото законодателство;

**б)** няма изискуеми публични задължения;

**в)** не е получавал държавни помощи независимо от формата и източника им на обща стойност, която не превишава левовата равностойност на 200 000 евро, определени по официалния валутен курс на лева към еврото, през последните 3 години; независимо от това, дали помощта се финансира изцяло или частично с ресурси на Европейската общност;

**г)** не е получавал финансови средства от други източници за същата цел.

* ***ЗИХУ: Финансиране на проекти на работодатели, разкриващи работни места за хора с увреждания*** *(чл.25 ЗИХУ).*

**Вид на финансираните проекти:** Агенцията за хората с увреждания отпуска средства на работодатели, кандидатствали с проекти за:

**а)** Осигуряване на достъп до работното място за лице с трайно увреждане.

**б)** Приспособяване на работното място за лице с трайно увреждане.

**в)** Оборудване на работното място за лице с трайно увреждане.

**Размер:** Агенцията за хората с увреждания ежегодно определя размера на администрираните от нея средства за финансиране проектите на работодателите.

**Специфично изисквания:** Работодателят наема на работа хора с трайни увреждания за срок не по-кратък от 3 години след усвояването на средствата и може да наема на работа последователно повече от едно лице със същия вид увреждане, за което е изградена подходяща работна среда, съгласно финансирания проект(чл. 17, ал. 12 от ППЗИХУ).

* ***ЗИХУ: Преференции за работодатели, разкрили работни места за хора увреждания за които са получили финансиране*** *(чл. 26).*

**Преференция:** Работодателите ползват средства от Републиканския бюджет в размер на 30% от внесените от тях осигурителни вноски за държавното обществено осигуряване, задължителното здравно осигуряване и допълнителното задължително пенсионно осигуряване за наетите хора с увреждания (чл. 26, ал.1, т.1 от ЗИХУ).

**Общи изисквания:** Работодателя, кандидатстващ по проект за финансиране и ползващи преференции за платени осигурителни вноски (чл. 17, ал. 3 от ППЗИХУ) трябва да е:

**а)** регистриран по действащото законодателство;

**б)** няма изискуеми публични задължения;

**в)** не е получавал държавни помощи независимо от формата и източника им на обща стойност, която не превишава левовата равностойност на 200 000 евро, определени по официалния валутен курс на лева към еврото, през последните 3 години; независимо от това, дали помощта се финансира изцяло или частично с ресурси на Европейската общност;

**г)** да не е получавал финансови средства от други източници за същата цел.

**Специфично изискване:** Работодателят да не е ползвал за това работно място, преференции по реда на ЗНЗ.

* **ЗИХУ: Преференции за специализирани предприятия и кооперации на хора с увреждания** (чл. 40).

**Преференция:** Специализираните предприятия и кооперации на хора с увреждания ползватсредства осигурени от Републиканския бюджет в размер на 50 на сто от внесените от работодателя осигурителни вноски за държавно обществено осигуряване, задължително здравно осигуряване и допълнително задължително пенсионно осигуряване за работещите по трудово правоотношение в специализираните предприятия, трудово-лечебните бази и кооперациите на хората с увреждания, членуващи в национално представителните организации на хората с увреждания и в национално представителните организации за хората с увреждания.

**Специфично изискване:** Средства да бъдат използвани за инвестиции, рехабилитация и социална интеграция на хората с увреждания.

* **ЗАКОН ЗА ОБЩЕСТВЕНИТЕ ПОРЪЧКИ и НАРЕДБА ЗА ВЪЗЛАГАНЕ НА МАЛКИ ОБЩЕСТВЕНИ ПОРЪЧКИ (**чл.16в от ЗОП и чл.6, ал.3 от НВМОП**).**

Възложителят запазва правото за участие в процедури за възлагане на обществени поръчки за специализирани предприятия или кооперации на лица с увреждания, когато обектът на поръчката е включен в списък, утвърден от Министерския съвет, или поръчката се изпълнява по програми за защита на заетостта на лица с увреждания.

Съгласно Решение № 835 от 06.12.2006 г. на Министерския съвет е утвърден и Списък на стоките, услугите и строителството, чието производство или извършване се възлага на специализираните предприятия и кооперации на лица с увреждания по реда на Закона за обществените поръчки, където най-подробно са описани обектите на обществените поръчки (и кодовете им по класификатора), които следва да се възлагат на тези предприятия и кооперации.

* **ЗАКОН ЗА БЮДЖЕТА НА ДЪРЖАВНОТО ОБЩЕСТВЕНО ОСИГУРЯВАНЕ (Приложение № 1 към чл.8).**

Минималният осигурителен доход на работниците и служителите, които работят в специализирани предприятия, трудово-лечебните бази и кооперациите на хората с увреждания, съгласно ЗИХУ, се определя в размер 50 на сто от минималния осигурителен доход за съответната икономическа дейност и квалификационна група професия, съгласно забележките в Приложение № 1 към чл.8.

* **ЗАКОН ЗА НАСЪРЧАВАНЕ НА ЗАЕТОСТТА: Преференции за работодатели.**

**Общи изисквания:** работодателят трябва да отговоря на следните условия (чл. 50, ал. 1 от ППЗНЗ):

**а)** да няма изискуеми публични задължения;

**б)** да е регистриран по действащото законодателство;

**в)** към момента на подаване на заявлението за ползване на мерките по чл. 56, ал. 4 от ЗНЗ числеността на персонала да е не-по-малка от средносписъчната численост да последните 6 месеца.

**Размер на преференцията: При наемане на безработни лица работодателите имат право да получат суми съгласно чл. 30а ал.2, а именно:**

**а)** трудово възнаграждение**,**

**б)** допълнителни възнаграждения по минимални размери, установени с КТ,

**в)** възнаграждения за основен платен годишен отпуск,

**г)** дължимите за сметка на работодателя задължителни социални осигуровки,

**д)** възнаграждението за сметка на работодателя, дължимо при временна неработоспособност.

**Срок:** Сумите се получават, за **времето през което наетото лице е било на работа, но не повече от определения в закона срок.**

***Забележка:*** *отнасят се за чл. 36,43,45,51 от ЗНЗ*

* ***ЗНЗ: Преференции за работодатели при наемане на младежи*** *(чл. 36 ЗНЗ)*

**Преференция:** За всяко разкрито работно място, на което е наето безработно лице:

**а)** до 29-годишна възраст;

**б)** до 29-годишна възраст с трайни увреждания (вкл. военноинвалиди), и младежи от социални заведения, завършили образованието си и насочени от поделение на агенцията по заетостта;

**в)** до 29-годишна възраст за стажуване.

**Срок:**

**а)** при наемане на работа – Времето, през което наетото безработно лице е било на работа, но не повече от 12 месеца;

**б)** при наемане на стаж – Времето, през което наетото безработно лице е било на работа, но не повече от 6 месеца.

**Специфични изисквания:**

**а)** при наемане на работа - да се осигури допълнителна заетост на наетите безработни лица за период равен на периода на субсидиране и да се увеличава средносписъчната численост на персонала, над тази за последните 6 месеца

**б)** при наемане на стаж - наетото лице да е придобило през последните 24 месеца квалификация по професия или част от професия, изисквана за длъжността и да няма трудов стаж по нея.

* ***ЗНЗ: Преференции за работодатели при наемане на безработни лица*** *(чл. 43 ЗНЗ).*

**Преференция:** Предоставяне на суми за:

**а)** всяко разкрито работно място, на което са наети до две безработни лица, насочени от Агенцията по заетостта, за половината от законоустановеното работно време;

**б)** за обучение на наетите лица чрез включване в организирано от работодателя и Агенцията по заетостта обучение за професионална квалификация.

**Срок:**Времето, през което лицата са били на работа, но не повече от 12 месеца.

**Специфични изисквания:**

**а**) наетите безработни лица, да са получавали парично обезщетение за безработица за срок не по-дълъг от 5 месеца;

б) да се осигури допълнителна заетост на наетите безработни лица за период равен на периода на субсидиране;

в) да се увеличи средносписъчната численост на персонала, над тази за последните 6 месеца.

* ***ЗНЗ: Преференции за работодатели при наемане на безработни лица и осигуряване на обучение*** *(чл. 44 и чл. 45 ЗНЗ).*

**Преференция:** Предоставяне суми за работодатели, които наемат безработни лица (насочени от Агенцията по заетостта), за обучение и работа на работно място за времето, през което заетото лице е на обучение (чл. 44 и чл. 45от ЗНЗ).

**Срок:** Времето, през което наетото лице с цел обучение, е било на работа, но за не повече от 6 месеца.

* ***ЗНЗ: Преференции за работодатели при откриване на   
  нови работни места*** *(чл. 50 и чл. 51 ЗНЗ).*

**Преференция:** Предоставяне на суми за:

**а)** първите 5 разкрити работни места от работодатели–микропредприятия, на които са наети безработни лица, насочени от Агенцията по заетостта (чл. 50 от ЗНЗ);

**б)** всяко разкрито работно място, на което са наети на непълно работно време безработни лица, насочени от Агенцията по заетостта (чл. 51 от ЗНЗ).

**Срок:**  За не повече от 12 месеца

**Специфични изисквания:**

а) осигуряване на допълнителна заетост на наетите безработни лица за период равен на периода на субсидиране;

б) увеличаване средносписъчната численост на персонала, над тази за последните 6 месеца.

* ***ЗНЗ: Преференции за работодатели при наемане на хора с  
  трайни увреждания, вкл. военноинвалиди*** *(чл. 52 ал. 1 от ЗНЗ).*

**Преференция:** Предоставяне на суми за наети безработни лица с трайни увреждания, включително военноинвалиди, насочени от Агенцията по заетостта (чл. 52 ал. 1от ЗНЗ):

а) за всяко разкрито работно място;

б) за всяко разкрито работно място за временна, сезонна или почасова работа.

**Срок:**  За не повече от 12 месеца за разкрито постоянно работно място и не повече от 6 месеца за наемане на временна, сезонна и почасова работа.

**Специфични изисквания:**

**а)** осигуряване на допълнителна заетост на наетите безработни лица за период равен на периода на субсидиране;

**б)** увеличаване средносписъчната численост на персонала, над тази за последните 6 месеца.

* **ЗНЗ: Преференции за работодатели при наемане на безработни лица над 50 годишна възраст** (чл. 55а ЗНЗ).

**Преференция:** Предоставяне на суми за всяко разкрито работно място, на което са наети безработни лица над 50 годишна възраст, насочени от Агенцията по заетостта (чл. 55а от ЗНЗ).

**Срок:** Времето през което лицата са били на работа, но не повече от 12 месеца.

**Специфични изисквания:**

**а)** осигуряване на допълнителна заетост на наетите безработни за период равен на периода на субсидиране;

**б)** увеличаване средносписъчната численост на персонала, над тази за последните 6 месеца.

* ***ЗНЗ: Преференции за работодатели при наемане на безработни лица от 50 до 64 годишна възраст с право на професионална пенсия за ранно пенсиониране*** *(чл. 55б ЗНЗ).*

**Преференция:** Предоставяне на суми за:

**а)** всяко разкрито работно място, на което са наети безработни лица над от 50 до 64 годишна възраст с право на професионална пенсия за ранно пенсиониране, насочени от Агенцията по заетостта (чл. 55б от ЗНЗ);

**б)** за обучение на наети лица по чл. 55 б от ЗНЗ, чрез включване в организирано от работодателя и Агенцията по заетостта обучение за професионална квалификация, на обучаващата институция се предоставят средства, съгласно чл. 30а, ал. 2 (чл. 55, ал. 2 от ЗНЗ).

**Срок:** Времето през което лицата са били на работа, но не повече от 12 месеца.

**Специфични изисквания:**

**а)** осигуряване на допълнителна заетост на наетите безработни лица за период равен на периода на субсидиране;

**б)** увеличаване средносписъчната численост на персонала, над тази за последните 6 месеца**.**

* ***ЗНЗ: Преференции за работодатели при наемане на дългосрочно безработни лица с непрекъснато поддържана регистрация (чл. 55в от ЗНЗ).***

**Преференция:** Предоставяне на суми за: всяко разкрито работно място, на което са наети безработнилица с непрекъснато поддържана регистрация не по-малко от 12 месеца, насочено от Агенцията по заетостта (чл. 55в от ЗНЗ).

**Срок:** Времето през което лицата са били на работа, но не повече от 12 месеца.

**Специфични изисквания:**

**а)** осигуряване на допълнителна заетост на наетите безработни за период равен на периода на субсидиране;

**б)** увеличаване средносписъчната численост на персонала, над тази за последните 6 месеца**.**

* ***ЗНЗ: Преференции за работодатели при наемане на безработни лица с основно или по-ниско образование и без квалификация за чиракуване*** *(чл. 55г ЗНЗ).*

**Преференция:** Предоставяне на суми завсяко разкрито работно място, на което е наето на пълно или непълно работно време за чиракуване безработно лице с основно или по-ниско образование и без квалификация, насочено от Агенцията по заетостта (чл. 55г от ЗНЗ).

**Срок:** Времето през което лицата са били на работа, но не повече от 12 месеца.

**Специфично изискване:** Работодателят е длъжен по време на чиракуването **да осигури обучение на наетото лице** **от друг работник или служител** (наставник), който трябва да притежава квалификация, удостоверена с документ и минимум 3 години трудов стаж по същата професия или занаят.

* ***ЗНЗ: Преференции за насърчаване на териториалната мобилност на заети лица*** *(чл.57а ЗНЗ).*

**Преференция:** На работодател, който осъществява ежедневен организиран транспорт за пътувания до работното място и обратно на разстояние до 100 км. на територията на страната на наети работници и служители, живеещи извън границите на населеното място по месторабота се предоставят месечно средства. (чл. 57а от ЗНЗ).

**Срок:** Не повече от 12 месеца за едно и също заето лице.

* ***ЗНЗ: Преференции за насърчаване на предприемачеството*** *(чл. 47).*

**Преференция:** При започване на стопанска дейност за производство на стоки и услуги от безработни лица с право на парично обезщетение при безработица (чл. 47 от ЗНЗ):

**а)** еднократна парична сума в размер на полагащото се на лицето месечно парично обезщетение (чл. 47, ал. 1 от ЗНЗ);

**б)** при осигуряване на заетост на друг безработен член от семейството без право на парично обезщетение за безработица (чл. 47, ал. 4 от ЗНЗ);

**в)** право на квалификация по предмета на стопанската дейност или за нейното управление.

**Размер:**

**а)** еднократна парична сума в размер на полагащото се на лицето месечно парично обезщетение (чл. 47, ал. 1 от ЗНЗ);

**б)** при наемане на друг безработен член на семейството - суми съгласно чл. 30а, ал. 2 за времето, а именно: трудовото възнаграждение; допълнителни възнаграждения по минимални размери, установени с КТ; възнаграждения за основен платен годишен отпуск; дължимите за сметка на работодателя задължителни социални осигуровки; възнаграждението за сметка на работодателя, дължимо при временна неработоспособност.;

**в)** разходите за обучение;

**г)** възстановяване на разходи за ползвани външни консултантски услуги и/или съпътстващи услуги.

*Процедура за подбор на работодатели при ползване на мерките за заетост и обучение по реда на Закона за насърчаване на заетостта.*

Подборът и оценката на работодателите се извършват от Съвет за сътрудничество към дирекция “Бюро по труда” по следните критерии:

- Средносписъчна численост на персонала в предприятието за месеца преди кандидатстването;

- Вид на основната дейност;

- Ползвани насърчителни мерки през предходните 24 месеца;

- Изпълнение на задълженията по предходни договори.

Оценката по отделните критерии се извършва при условия и параметри, определени в Методика, утвърдена със заповед на Министъра на труда и социалната политика.

1. **Мерки за запазване на заетостта в условията на криза.**

* **Мярка за намалено работно време** 
  + изплащане на компенсации (в размер на ½ от МРЗ) на работници и служители от икономическите сектори „Индустрия” и „Услуги” за 4 месеца през 2010 г.
  + стартила през 2009 г. и продължва през 2010 г. – компенсации на около 19 480 работници и служители през 2009 г. и на 6 190 през 2010 г.
  + Реализира се с активното участие на социалните партньори на местно равнище
  + Схема “Адаптивност” от ОП “РЧР” – обучение на заети на непълно работно време
* **Програма “Нови възможности за заетост”**
  + пакет от услуги за лица загубили работа си вследствие на кризата – информиране, консултиране, обучение за професионална квалификация и за придобиване на ключови компетентности и последващо включване в заетост
  + от 2010 г. програмата се допълва със схема “Развитие” по ОП РЧР. Към юли 2010 г.:
    - 1 776 безработни са подали заявления в бюрата по труда (БТ) за включване в проекта
    - 5 463 свободни работни места обявени в БТ от работодатели
* **Схема BG051PO001-1.1.03“РАЗВИТИЕ” по Оперативна програма “Развитие на човешките ресурси”**

*Основна цел*: Провеждане на обучение за придобиване или повишаване на професионалната квалификация на безработни лица, регистрирани в дирекции „Бюро по труда”, с цел тяхното последващо включване в заетост.

Включването на работодатели в Схемата се осъществява чрез подаване на *Заявки* *за разкриване на работно място* в дирекция “Бюро по труда”, с посочени професии/специалности, по които избраните от тях безработни лица да бъдат обучени преди наемането им на работа.

Схемата е на стойност *250 млн.* лева и предвижда включване в професионално обучение на *65 000* безработни и осигуряване на заетост на *52 000* от тях за периода 2010г. – 2012г.

*Крайни бенефициенти – работодатели и безработни лица.*

Приоритетно се включват безработни лица, освободени от работа след 01.11.2008г. вследствие на кризата; безработни лица над 50-годишна възраст; безработни лица до 29-годишна възраст; продължително безработни лица.

**В** **резултат на изпълнение на Схемата към настоящия момент:**

* 332 работодатели от страната са подали заявки за разкриване на работни места;
* разкрити са над 10 000 работни места, от които 615 са в реалния сектор;
* за разкритите работни места са подали заявления за участие в Схемата над 9 600 безработни лица, като от тях повече от 5 400 са насочени към работодателите;
* на 1 100 одобрени от работодателите безработни лица са предоставени ваучери за обучение, в резултат на което са започнали 70 групи за конкретни обучения.

Има и още !!! през 2012 г.